**GYÖNGYÖS VÁROSI ÖNKORMÁNYZAT**

**IFJÚSÁGI KONCEPCIÓJÁNAK**

**CSELEKVÉSI PROGRAMJA**

1. Fejleszteni kell a testvérvárosi, térségi ifjúsági kapcsolatokat.Szélesebb körű kapcsolatrendszert kell kialakítani, rendszeres cseretalálkozókat szervezni a jövőben megvalósuló programok eredményessége érdekében. Támogatni kell a határon átnyúló ifjúsági kapcsolatokat, együttműködéseket. Testvérvárosi delegáció fogadásakor vagy gyöngyösi küldöttség összeállításánál szorgalmazni kell a fiatalok részvételét.

Határidő:folyamatos

Felelős:Közigazgatási és Intézményirányítási Igazgatóság igazgatója

 Gyöngyösi Kulturális Nonprofit Kft. ügyvezetője

 Polgármesteri Kabinet vezetője

1. A társadalmi mobilitás érdekében fejleszteni kell az idegen-nyelv tudást. A továbbtanulás és a munkavállalás szempontjából fokozottan kiemelt terület az idegen nyelvi ismeretek, ezért ezeket magasabb színvonalon kell oktatni, és támogatni az erre irányuló iskolán kívüli képzéseket, speciális programokat is (pl.: Erasmus + Program, önkéntes programok, klubok, fiatalok tájékoztatása és bevonása az Európai Önkéntes Szolgálatba, melynek során fejleszthetik nyelvtudásukat, stb.). Az idegen nyelvek gyakorlására lehetőséget kell biztosítani a testvérvárosokkal szervezett programok során. Cserediák programokat népszerűsíteni, elérésüket hátrányos helyzetű fiatalok számára támogatni kell. A nyelvtanulást segítő kezdeményezéseknek nagyobb nyilvánosságot kell biztosítani közösségi oldalakon és a város honlapján.

Határidő:folyamatos

Felelős:Közigazgatási és Intézményirányítási Igazgatóság igazgatója

 Gyöngyösi Kulturális Nonprofit Kft. ügyvezetője

Közreműködő: Köznevelési intézmények igazgatói

1. Kiemelt figyelmet kell fordítani a fiatalok környezettudatos nevelésére. A városban támogatni kell azokat a kezdeményezéseket, amelyek a környezetvédelem fontosságára hívják fel a figyelmet. A program megismertetése érdekében az ökoiskolai és -óvodai programokról beszámolókat kell készíteni a Városi Televízióban és a helyi újságban.

Határidő:folyamatos

Felelős: Városfejlesztési és Városüzemeltetései Igazgatóság igazgatója

 Gyöngyösi TV Nonprofit Kft. ügyvezetője

Közreműködő: Köznevelési intézmények igazgatói

1. Segíteni és támogatni kell a fogyatékkal élő személyeket és az őket ellátó intézményeket, valamint a hátrányos helyzetű fiatalok társadalmi integrációját (pl. ASK, bentlakásos otthon támogatásával), közéletben való érvényesülését, továbbá meg kell akadályozni a diszkriminációs élethelyzeteket, és fel kell lépni a társadalmi kirekesztés ellen az Európai Uniós normáknak megfelelően.

Határidő:folyamatos

Felelős:Közigazgatási és Intézményirányítási Igazgatóság igazgatója

 Gyöngyösi Kulturális Nonprofit Kft. ügyvezetője

1. A hátrányos, halmozottan hátrányos helyzetű, beilleszkedési, tanulási és magatartási nehézségekkel küszködő fiatalok esélyegyenlőtlenségének csökkentését segíteni kell konfliktuskezelő technikák megtanításával, tréningek szervezésével. Szükség esetén az intézmények megfelelő számú fejlesztő pedagógus bevonásával segítsék a hátrányos, halmozottan hátrányos helyzetű, beilleszkedési, tanulási és magatartási nehézségekkel küszködő fiatalok esélyegyenlőségének csökkentését.

Határidő: 2017. szeptember 30. és folyamatos

Felelős:Közigazgatási és Intézményirányítási Igazgatóság igazgatója

Közreműködő: Köznevelési intézmények igazgatói

 KHSZK Család és Gyermekjóléti Központ Intézményegység-vezetője

1. Továbbra is támogatni kell az Arany János Tehetséggondozó Programban részt venni kívánó hátrányos helyzetű tanulókat. Felül kell vizsgálni az önkormányzati támogatás mértékét annak érdekében, hogy az valós segítséget nyújtson a rászoruló diákoknak. Meg kell vizsgálni, hogy mi az oka a tehetséggondozó programra jelentkezők alacsony számának. Szükséges a program népszerűsítése a hátrányos helyzetű tanulók és szüleik körében. A program hatékonyabb megismertetése, népszerűsítése érdekében már a 7. osztályosoknál el kell kezdeni a program előnyeiről szóló tájékoztatást, hogy 8. osztály elejére legyen ideje a családoknak átgondolni, részt vesznek-e benne.

Határidő:minden év novemberi Képviselő-testületi ülésen, illetve folyamatosan

Felelős:Közigazgatási és Intézményirányítási Igazgatóság igazgatója

 Pénzügyi és Költségvetési Igazgatóság igazgatója

Közreműködő: Köznevelési intézmények igazgatói

1. Az Önkormányzatnak továbbra is szükséges részt vennie a Bursa Hungarica Felsőoktatási Önkormányzati Ösztöndíj Pályázaton. A pályázati lehetőséget népszerűsíteni kell a középiskolákban és a médiában.

Határidő:minden év októberi képviselő-testületi ülés

Felelős:Közigazgatási és Intézményirányítási Igazgatóság igazgatója

 Pénzügyi és Költségvetési Igazgatóság igazgatója

 Gyöngyösi TV Nonprofit Kft. ügyvezetője

Közreműködő: Köznevelési intézmények igazgatói

1. Segíteni kell a fiatalokat, hogy saját igényeik szerint megtalálhassák a kötelező közösségi szolgálatban és az önkéntes programokban való részvételi lehetőségeket. Lehetőséget kell biztosítani, hogy az önkormányzati intézményekben önkéntesként, illetve diákmunka, nyári diákmunka keretében foglalkoztassanak fiatalokat annak érdekében, hogy tapasztalatot szerezzenek a munkaerőpiacon, megismerjenek különféle munkahelyeket és foglalkozásokat, munkavégzéshez szükséges képességeik és készségeik fejlődjenek, tanulási és munkamotivációik erősödjenek. A fiatalokat a diákmunka során felmerült problémáik, kérdéseik esetén információval, szükség szerint jogi segítségnyújtással kell támogatni.

Határidő: folyamatos

Felelős:Közigazgatási és Intézményirányítási Igazgatóság igazgatója

 Önkormányzati intézmények vezetői

 Gyöngyösi Kulturális Nonprofit Kft. ügyvezetője

Közreműködő: Köznevelési intézmények igazgatói

 Önkormányzati intézmények vezetői

 Meló-Diák Gyöngyösi Iroda vezetője

1. Üzemlátogatások szervezésével meg kell teremteni a fiataloknak a lehetőséget, hogy teljes körű információk birtokában legyenek a gyöngyösi és környékbeli munkahelyek és munkalehetőségek terén.

Határidő:folyamatos

Felelős: Polgármesteri Titkárság

Közreműködő: Heves Megyei Kormányhivatal Gyöngyösi Járási Hivatal Foglalkoztatási Osztály

 vezetője

 Köznevelési intézmények igazgatói

1. Oktatási Kerekasztal működtetése kívánatos, mely segíti a párbeszédet az önkormányzat, a munkaadók és az oktatási intézmények között, elősegíti a piaci igényeknek megfelelő képzési struktúra kialakítását, a szakmaválasztáshoz elengedhetetlen információk eljuttatását a diákokhoz és szülőkhöz minél fiatalabb életkorban. A fiatal munkavállalók elhelyezkedési esélyei és a helyi munkáltatók szakemberigényeinek kielégítése érdekében kezdeményezni kell a középiskolák és cégek kölcsönös, egymásra épülő partnerkapcsolatának kialakulását a fiatalok helyben maradása és a korszerű szakemberképzés megvalósítása céljából. Össze kell hangolni, és támogatni kell apályakezdést segítő szolgáltatásokat a városban(pályaorientáció**,** karrier-, munka- és pályatanácsadás, pályaválasztási kiállítások megszervezése).

Határidő:folyamatos

Felelős:Polgármesteri Kabinet vezetője

Közreműködő: Köznevelési intézmények igazgatói

 Heves Megyei Kormányhivatal Gyöngyösi Járási Hivatal Foglalkoztatási Osztály

 vezetője

 Heves Megyei Iparkamara vezetője

1. Városi ösztöndíj létrehozása szükséges, melynek célja a felsőoktatásból kikerült fiatalok gyöngyösi letelepedésének előmozdítása, munkavállalóként intézményeinkbe irányítása. A lehetőségekről folyamatos tájékoztatást kell nyújtani a helyi médiában. Ki kell dolgozni az ösztöndíjrendszer feltételrendszerét. Törekedni kell arra, hogy gyöngyösi fiatalok számára vonzóvá váljon a közalkalmazotti, illetve köztisztviselői pálya, számukra lehetőleg munkahelyet kell biztosítani az önkormányzat intézményeinél, cégeinél. A visszajelzések alapján a pályázati feltételeket úgy kell alakítani, hogy azok az önkormányzat szándékainak megfeleljenek, és minél több fiatal számára elérhető legyen a részvétel.

Határidő:2017. december 31. azt követően évente

Felelős:Közigazgatási és Intézményirányítási Igazgatóság igazgatója

 Pénzügyi és Költségvetési Igazgatóság igazgatója

 Gyöngyösi TV Nonprofit Kft. ügyvezetője

1. A helyi ipar fejlesztésének prioritása a munkahelyteremtés, valamint a foglalkoztatás különböző helyi formáinak bővítése, ami segíti a helyben foglalkoztatást, és a fiatalok városban történő letelepedését.

Határidő:folyamatos

Felelős:Városfejlesztési és Városüzemeltetési Igazgatóság igazgatója

 Pénzügyi és Költségvetési Igazgatóság igazgatója

1. A város anyagi lehetőségei szerint fenn kell tartani olyan életkezdési támogatási rendszert**,** amely Gyöngyös Város Önkormányzata intézményrendszeréhez tartozó hátrányos helyzetű fiatalok részére nyújt segítséget. Segíteni kell a gyermekvédelmi gondoskodásban lévő fiatalok lakáshoz jutását (otthonházak, önkormányzati bérlakások). A város megtartó erejének növelése érdekében lakáshoz juttatá**s**sal vagy egyéb lakástámogatással, építési telkek biztosításával kell segíteni a fiatalok városban maradását. Az Önkormányzat a teherbíró képességéhez mérten segítse a fiatalok lakhatási feltételeinek megteremtését.

Határidő:folyamatos

Felelős:Közigazgatási és Intézményirányítási Igazgatóság igazgatója

 Jegyzői Iroda vezetője

1. Óriási az igény és továbbra is megoldatlan az iskolapszichológusok hiánya. Ezért meg kell vizsgálni, hogy az önkormányzat milyen formában tud hatékonyan segíteni a probléma megoldásában.

Határidő:2017. augusztus 31.

Felelős:Közigazgatási és Intézményirányítási Igazgatóság igazgatója

 Pénzügyi és Költségvetési Igazgatóság igazgatója

Közreműködő: Hatvani Tankerületi Központ igazgatója

 Köznevelési intézmények igazgatói

1. Családi életre nevelést segítő beszélgetéseket, tréningeket kell szervezni osztályfőnöki óra, vagy iskolán kívüli program keretében, szakemberek, civil szervezetek, egyházak bevonásával.

Határidő: 2021. február 28.

Felelős:Közigazgatási és Intézményirányítási Igazgatóság igazgatója

 Gyöngyösi Kulturális Nonprofit Kft. ügyvezetője

 Védőnői Szolgálat iskolavédőnői

Közreműködő: Köznevelési intézmények igazgatói

 Egyházi felekezetek

 KHSZK Család és Gyermekjóléti Központ Intézményegység-vezetője

1. Továbbra is támogatni kell azon programokat, melyek a szenvedélybetegségek kialakulásának megelőzését szolgálják, és azokat a szervezeteket, amelyek ezen a területen tevékenykednek.

Határidő:folyamatos

Felelős: Közigazgatási és Intézményirányítási Igazgatóság igazgatója

1. A Bűnmegelőzési Program teljes körű kiterjesztése érdekében egyeztetni kell a Gyöngyösi Rendőrkapitányság vezetőjével. A program fedezetét a mindenkori költségvetési rendeletben kell biztosítani.

Határidő:minden év novembere

Felelős:Közigazgatási és Intézményirányítási Igazgatóság igazgatója

 Pénzügyi és Költségvetési Igazgatóság igazgatója

1. Támogatni kell az értékteremtő-és fenntartó, térség- és településfejlesztő hatású, a szolidaritás megerősítését, a sokszínűség, a másság elfogadtatását szolgáló kulturális, művészeti, illetve hagyományőrző programokat.Ösztönözni kell a fiatalok rendszeres részvételét ezeken a programokon.

Határidő:folyamatos

Felelős:Közigazgatási és Intézményirányítási Igazgatóság igazgatója

 Gyöngyösi Kulturális Nonprofit Kft. ügyvezetője

1. Támogatni kell azokat a szervezeteket, civil egyesületeket, melyek programjaikkal a fiatalok kulturált szórakozását segítik. A szakbizottság az ifjúsági célú támogatások felosztásánál részesítsék előnyben a fiatalok közösségi szerepvállalására építő kezdeményezéseket.

Határidő: folyamatos

Felelős:Turisztikai, Ifjúsági és Sportbizottság

 Oktatási és Kulturális Bizottság

 Közigazgatási és Intézményirányítási Igazgatóság igazgatója

1. Megfelelő szabadidős tevékenységeket kell kínálni a fiatalok egészségesebb életkörülményeinek kialakítása érdekében. Népszerűsíteni kell az egészségfejlesztési programokat, amelyek megvalósításába minél több civil szervezetet és állami intézményt be kell vonni.

Határidő:folyamatos

Felelős:Közigazgatási és Intézményirányítási Igazgatóság igazgatója

 Gyöngyösi Kulturális Nonprofit Kft. ügyvezetője

Közreműködő: Köznevelési intézmények igazgatói

1. A város anyagi lehetőségei szerint a Sportkoncepcióban foglaltaknak megfelelően közösségi tereket és sportpályákat kell biztosítani az aktív ifjúsági élethez. Fenn kell tartani, biztonságosabbá tenni és lehetőség szerint fejleszteni kell a rendelkezésre álló közösségi tereket, sportpályákat és kerékpárutakat. A kínálat bővítésével növelni kell a jelenlegi szabadidő-infrastruktúra hatékonyságát (kerékpár úthálózat bővítése, kifejezetten a fiatal korosztály részére játszóterek építése, városi aszfaltozott pályák sportolásra alkalmassá tétele, illetve kosárlabda palánkok, kapuk, TEQball és pingpong asztalok, street fitness elemek, stb. telepítése).

Határidő:folyamatos

Felelős:Városfejlesztési és Városüzemeltetési Igazgatóság igazgatója

 Gyöngyösi Sportfólió Nonprofit Kft. ügyvezetője

1. Meg kell vizsgálni a jelenleg a Sport úti Sporttelepen található extrém pálya további fejlesztésének lehetőségét.

Határidő:2017. január 31.

Felelős:Városfejlesztési és Városüzemeltetési Igazgatóság igazgatója

 Gyöngyösi Sportfólió Nonprofit Kft. ügyvezetője

1. Korszerűsíteni és biztonságosabbá kell tenni a kerékpárutat, ki kell alakítani a város belsőkerékpáros úthálózatát, ezzel is ösztönözve a fiatalokat a sportos életmód kialakítására és a környezettudatos magatartásra.

Határidő:folyamatos

Felelős:Városfejlesztési és Városüzemeltetési Igazgatóság igazgatója

1. A Gyöngyösi Ifjúsági Szolgáltató és Tanácsadó Iroda (a továbbiakban: GYITI) működését fejleszteni kell. Komplex szolgáltatás biztosítására kell törekedni, mely egyben közösségi tér, szórakozási lehetőség, információs és tanácsadó pont, felügyelt és biztonságos körülmények között. Meg kell oldani a GYITI humán erőforrásának fejlesztését pályázati forrásból, és/vagy munkaügyi hivatal támogatásával biztosított munkaerő alkalmazásával. Önálló helyszínen kell kialakítani az Ifjúsági Házat, önkormányzati tulajdonú, üresen álló, vagy azzá váló ingatlanok funkció szerinti átalakításának lehetőségét.

Határidő:*2020. június 30.*

Felelős: Közigazgatási és Intézményirányítási Igazgatóság igazgatója

 Városfejlesztési és Városüzemeltetési Igazgatóság igazgatója

 Gyöngyösi Kulturális Nonprofit Kft. ügyvezetője

1. Meg kell vizsgálni, hogy az újonnan jelentkező öntevékeny csoportok az időbeosztás racionalizálásával hogyan kaphatnának helyet a GYÖNGYÖK Mátra Művelődési Központban. A Közművelődési Megállapodások (Mátra Honvéd Kaszinó, Kolping Család Egyesület) megkötésekor is figyelembe kell venni ezt a törekvést.

Határidő:folyamatos

Felelős:Közigazgatási és Intézményirányítási Igazgatóság igazgatója

 Gyöngyösi Kulturális Nonprofit Kft. ügyvezetője

1. Biztosítani kell a GYÖNGYÖK Mátra Művelődési Központban egy kifejezetten az ifjúsági programokkal foglalkozó szabadidő-szervező/művelődésszervező munkakör kialakításának lehetőségét a fiatalok szabadidejének tartalmas eltöltése, valamint a kultúra népszerűsítése érdekében. Délutáni/esti klubfoglalkozások bevezetésével lehetőséget kell teremteni a fiataloknak a szabadidő tartalmas eltöltésére.

Határidő:2017. október 31.

Felelős:Közigazgatási és Intézményirányítási Igazgatóság igazgatója

 Pénzügyi és Költségvetési Igazgatóság igazgatója

 Gyöngyösi Kulturális Nonprofit Kft. ügyvezetője

1. Ifjúsági katasztert kell létrehozni, melynek segítségével felmérhetők az ifjúsági területen, a korosztály érdekében működő, vagy általuk működtetett szervezetek.

Határidő:2017. június 30.

Felelős:Közigazgatási és Intézményirányítási Igazgatóság igazgatója

 Gyöngyösi Kulturális Nonprofit Kft. ügyvezetője

1. Együttműködést kell kialakítani civil szervezetekkel, amelyek jelentős feladatot vállalnak az ifjúság problémáinak megoldásában, kezelésében. Ennek megvalósítása érdekében Ifjúsági Kerekasztal létrehozása és működtetése szükséges.

Határidő: 2017. december 31.

Felelős: Közigazgatási és Intézményirányítási Igazgatóság Igazgatója

 Gyöngyösi Kulturális Nonprofit Kft. ügyvezetője

1. A média, az önkormányzat lapja (Gyöngyösi Újság) és honlapja által biztosított lehetőségeket ki kell használni az ifjúsággal kapcsolatos gondok, problémák, sikerek, eredmények, felvilágosítás, tájékoztatás (pl. szociális, illetve tanulmányok folytatását elősegítő támogatási lehetőségek), szórakozási lehetőségek bemutatásával kapcsolatban.

Határidő: folyamatos

Felelős: Közigazgatási és Intézményirányítási Igazgatóság igazgatója

  Polgármesteri Kabinet vezetője

1. A tudományok, a sport, a művészetek és a közösségi élet területén kiemelkedő eredményt elérő fiatalokat kitüntetéssel kell elismerni, melynek átadására a Városi Diáknapon ünnepélyes keretek között kerül sor. Meg kell ismertetni és hatékonyabban népszerűsíteni a kitüntetésről szóló önkormányzati rendeletet a fiatalok körében. A megfelelő számú felterjesztés érdekében a felhívásokat a hagyományos csatornákon túl a Gyöngyösi Városi Diáktanács közösségi oldalán is népszerűsíteni kell.

Határidő: folyamatos, évente

Felelős: Közigazgatási és Intézményirányítási Igazgatóság igazgatója

 Gyöngyösi Kulturális Nonprofit Kft. ügyvezetője

Közreműködő: Gyöngyösi Városi Diáktanács elnöke

1. A fiatalok körében felmerült igény alapján pénzügyi, gazdasági tájékoztató előadások szervezését támogatni kell. A leendő ifjúsági iroda tematikus foglalkozásai között meghívott előadó segítségével az érdeklődő fiatalok gazdasági ismereteket is szerezhetnek.

Határidő: Ifjúsági közösségi tér létrejötte esetén

Felelős: Közigazgatási és Intézményirányítási Igazgatóság igazgatója

Gyöngyösi Kulturális Nonprofit Kft. ügyvezetője

1. Elő kell segíteni, hogy a gyermekek és a fiatal felnőttek megismerjék jogaikat és kötelességeiket. Fel kell őket világosítani, hogy sérelmeikkel, panaszaikkal mely szervekhez fordulhatnak, a veszélyeztetettség kialakulásának megelőzése és a már kialakult veszélyeztetettség megszüntetése érdekében hol, milyen ellátási formákat vehetnek igénybe önkéntesen, illetve gyámhatósági kötelezésre. A gyermekkel, fiatalokkal foglalkozó intézményeknek nagyobb figyelmet kell fordítaniuk a fiatalok kötelezettségeinek betartatására.

Határidő: folyamatos

Felelős: Közigazgatási és Intézményirányítási Igazgatóság igazgatója

Gyöngyösi Kulturális Nonprofit Kft. ügyvezetője

Közreműködő: Kistérségi Humán Szolgáltató Központ igazgatója

 Köznevelési intézmények igazgatói

1. Támogatni és segíteni kell az iskolai és iskolán kívüli érdekképviseleti tevékenységet. Be kell vonni a fiatalokat az őket érintő döntések előkészítésének folyamataiba, lehetőséget kell adni számukra a vélemény-nyilvánításra, javaslattételre. Az ifjúsággal kapcsolatos előterjesztéseket meg kell küldeni a Gyöngyösi Városi Diáktanácsnak véleményezésre. A megfelelő információáramlás elősegítése érdekében tájékozódni kell a diáktanács működéséről, tapasztalatairól, javaslatairól.

Határidő: folyamatos

Felelős: Közigazgatási és Intézményirányítási Igazgatóság igazgatója

 Gyöngyösi Kulturális Nonprofit Kft. ügyvezetője

Közreműködő: Gyöngyösi Városi Diáktanács elnöke

1. Együttműködési rendszert kell kidolgozni a köznevelési intézményekkel annak érdekében, hogy az ifjúságsegítésben folytatott munka folyamatos maradjon. A kapcsolatrendszer megőrzése érdekében szükséges rendszeres fórumok, tapasztalatcsere találkozók szervezése.

Határidő:folyamatos

Felelős:Közigazgatási és Intézményirányítási Igazgatóság igazgatója

 Gyöngyösi Kulturális Nonprofit Kft.

Közreműködő: Köznevelési intézmények igazgatói

1. Biztosítani és fejleszteni kell a gyermekintézmények tárgyi és személyi feltételeit.

Határidő: folyamatos

Felelős:Közigazgatási és Intézményirányítási Igazgatóság igazgatója

 Pénzügyi és Költségvetési Igazgatóság igazgatója

 Városfejlesztési és Városüzemeltetési Igazgatóság igazgatója

1. Az Ifjúsági Koncepció soron következő felülvizsgálatát előzze meg egy ifjúságkutatás, mely felméri a városban lakó, helyi oktatási intézménybe járó fiatalok szokásait, igényeit. A kutatás fedezetét biztosítani kell a költségvetésben.

Határidő:2021. december 31.

Felelős:Pénzügyi és Költségvetési Igazgatóság igazgatója

 Közigazgatási és Intézményirányítási Igazgatóság igazgatója

1. A GYÖNGYÖK Gyöngyösi Ifjúsági Szolgáltató és Tanácsadó Irodának az ifjúságot érintő pályázati lehetőségeket folyamatosan figyelemmel kell kísérnie, illetve a pályázatokon lehetőség szerint részt kell venni. A GYITI vagy az ifjúsági szervezetek által be nem adható pályázatokra fel kell hívni a Polgármesteri Kabinet szakreferensének figyelmét egy esetleges önkormányzati pályázat benyújtása érdekében.

Határidő:folyamatos

Felelős:Gyöngyösi Kulturális Nonprofit Kft. ügyvezetője

 Polgármesteri Kabinet vezetője

1. Az éves Költségvetési Koncepció készítésekor, az Önkormányzat pénzügyi-likviditási helyzetétől függően figyelemmel kell lenni az Ifjúsági Koncepcióban és Cselekvési Programjában szereplő feladatok forrásainak biztosítására.

Határidő:minden év novembere

Felelős:Pénzügyi és Költségvetési Igazgatóság igazgatója

 Közigazgatási és Intézményirányítási Igazgatóság igazgatója

1. A Helyi Esélyegyenlőségi Programmal összhangban a Gyöngyös Város Óvodáiban biztosítani kell egy plusz gyógypedagógiai álláshelyet.

Határidő:*2021. szeptember 1.*

Felelős:Közigazgatási és Intézményirányítási Igazgatóság igazgatója